Par celebrâ
l’an de culture, che inte isule di Man al cole intal 2014, la Manx
Heritage Foundation e à decidût di saborâ la popolazion locâl par
che, dilunc vie dal an, e impari almancul un miâr di peraulis par
manx, o sei la lenghe proprie di cheste isule. La idee e je chê di
fâ imparâ un pocjis di peraulis par setemane vie par dut il 2014 a
ducj chei che a acetin di partecipâ a cheste sorte di sfide
linguistiche. Cui che al rivarà insom, cuntun vocabolari di un miâr
di peraulis, al rivarà a imbastî almancul une comunicazion di base
par manx. Il delegât pe lenghe, Adrian Cain, al à spiegât che ducj
chei che a cjaparan part ae iniziative a ricevaran des regjistrazions
audio par judâju a imparâ la lenghe. Si à decidût di tacâ cui
salûts e cussì lis primis peraulis di imparâ a saran moghrey
mie (bundì), fastyr
mie (buine sere) e oie
vie (buine gnot).
Font:
BBC, 11/11/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn dan_Latn fur_Latn fur_Latn fra_Latn zho_Hans